* **l**

**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, fakss 64860079, e-pasts: dome@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

# **2017.gada 28.decembrī Nr.723**

# (protokols Nr.27, 3. p.)

# **Par pašvaldības nekustamā īpašuma „Lubeja”, Liezēres pagastā, atsavināšanu**

Liezēres pagasta pārvalde ierosina atsavināt pašvaldībai piederošo nekustamo īpašumu „Lubeja”, Liezēres pagasts, Madonas novads.

Nekustamais īpašums – dzīvojamā māja „Lubeja”, ar kadastra apzīmējumu 7068 016 0051 001, 1 palīgēka, ar kadastra apzīmējumu 7068 016 0051 002 un zemes gabals 2,68 ha pagaidām nav reģistrēts Zemesgrāmatā kā Madonas novada pašvaldības īpašuma objekts. Ēkas ir sliktā stāvoklī. Ēkām ir piekrītoša zemes vienība ar kadastra apzīmējumu 7068 016 0089 2,68 ha kopplatībā.

Pārvalde ir saņēmusi 2 iesniegumus no fiziskām un juridiskām personām ar lūgumu izīrēt vai atsavināt nekustamo īpašumu Lubeja.

Nekustamais īpašums “Lubeja” nav nepieciešams pašvaldībai tās funkciju nodrošināšanai.

Liezēres pagasta pārvalde šobrīd nav noslēgusi dzīvojamās mājas Lubeja īres līgumu.

Noklausījusies Viktora Abramova sniegto informāciju, pamatojoties uz *Likuma par pašvaldībām* 21.panta septiņpadsmito daļu, kurš nosaka, ka *„tikai vietējās pašvaldības domes var lemt par pašvaldības nekustamā īpašuma atsavināšanu”* *Publiskas personas mantas atsavināšanas likuma* 4.panta pirmās daļas otro teikumu, kas nosaka, ka „*Atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai”* kā arītā paša likuma 8.panta otro daļu, ņemot vērā 14.12.2017. Uzņēmējdarbības, teritoriālo un vides jautājumu komitejas atzinumu **atklāti balsojot**: PAR – 15 (Agris Lungevičs, Zigfrīds Gora, Ivars Miķelsons, Artūrs Čačka, Antra Gotlaufa, Artūrs Grandāns, Gunārs Ikaunieks, Valda Kļaviņa, Valentīns Rakstiņš, Andris Sakne, Rihards Saulītis, Inese Strode, Aleksandrs Šrubs, Gatis Teilis, Kaspars Udrass), PRET - NAV, ATTURAS - NAV, Madonas novada pašvaldības domes Finanšu un attīstības komiteja **NOLEMJ**:

1. Reģistrēt nekustamo īpašumu „Lubeja” kad.nr.70680160089 Zemesgrāmatā uz Madonas novada pašvaldības vārda.
2. Atļaut atsavināt nekustamo īpašumu “ Lubeja”.
3. Uzdot Liezēres pagasta pārvaldei organizēt nekustamā īpašuma „Lubeja” novērtēšanu .

Domes priekšsēdētājs A.Lungevičs